CELEX: 32005D1212(01)
Language: et
Date: 2005-12-02 00:00:00
Title: Euroopa Kohtu presidendi otsus, milles teatatakse, et Euroopa Liidu Avaliku Teenistuse Kohus on ettenähtud korras asutatud

12.12.2005   
            
            
               ET
            
            
               Euroopa Liidu Teataja
            
            
               L 325/1
            
         
      EUROOPA KOHTU PRESIDENDI OTSUS, MILLES TEATATAKSE, ET EUROOPA LIIDU AVALIKU TEENISTUSE KOHUS ON ETTENÄHTUD KORRAS ASUTATUD
   
   EUROOPA KOHTU PRESIDENT,
   võttes arvesse Euroopa Ühenduse asutamislepingu artiklit 225a,
   võttes arvesse Euroopa Aatomienergiaühenduse asutamislepingu artiklit 140b,
   võttes arvesse nõukogu 2. novembri 2004. aasta otsust nr 2004/752/EÜ, Euratom, millega asutatakse Euroopa Liidu Avaliku Teenistuse Kohus, (1) eelkõige selle artiklit 4,
   ning arvestades järgmist:
   
               (1)
            
            
               Avaliku Teenistuse Kohtu kohtunikud, kes nimetati ametisse nõukogu 22. juuli 2005. aasta otsusega nr 2005/577/EÜ, Euratom, millega nimetatakse ametisse Euroopa Liidu Avaliku Teenistuse Kohtu kohtunikud, (2) on andnud vande Euroopa Kohtu ees.
            
         
               (2)
            
            
               Vastavalt otsuse nr 2005/577/EÜ, Euratom artiklile 3 kohaldatakse Avaliku Teenistuse Kohtu esimese esimehe nimetamisel protokolli Euroopa Kohtu põhikirja kohta I lisa artikli 4 lõikes 1 ettenähtud menetlust.
            
         
               (3)
            
            
               Seda menetlust kohaldades valisid Avaliku Teenistuse Kohtu kohtunikud selle kohtu esimehe.
            
         
               (4)
            
            
               Avaliku Teenistuse Kohus nimetas ametisse oma kohtusekretäri ning viimane andis ettenähtud vande.
            
         
               (5)
            
            
               Sellega on Avaliku Teenistuse Kohtu töö alustamiseks kõik eeldused täidetud,
            
         TEATAB:
   Avaliku Teenistuse Kohus on ettenähtud korras asutatud.
   Protokolli Euroopa Kohtu põhikirja kohta I lisa artikkel 1 jõustub käesoleva otsuse Euroopa Liidu Teatajas avaldamise päeval.
   
      Luxembourg, 2. detsember 2005
      
         
            Euroopa Kohtu president
         
      
   
   
      (1)  ELT L 333, 9.11.2004, lk 7.
   
      (2)  ELT L 197, 28.7.2005, lk 28.